ประกาศสถาบันเทคโนโลยีนิวเคลียร์แห่งชาติ (องค์การมหาชน)ประกาศสถาบันเทคโนโลยีนิวเคลียร์แห่งชาติ(องค์การมหาชน)ที่ ๑/๒๕๖๐เรื่องโครงสร้างการจัดองค์กร สรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสารของสถาบันเทคโนโลยีนิวเคลียร์แห่งชาติ(องค์การมหาชน)[๑] อาศัยอำนาจตามความในมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐โครงสร้างและการจัดการองค์กรในการดำเนินงาน สรุปอำนาจหน้าที่ที่สำคัญ และวิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสถาบันเทคโนโลยีนิวเคลียร์แห่งชาติ(องค์การมหาชน) ดังต่อไปนี้ข้อ๑ สถาบันเทคโนโลยีนิวเคลียร์แห่งชาติ(องค์การมหาชน) เรียกโดยย่อว่า สทน. และ ให้ใช้ชื่อเป็นภาษาอังกฤษว่าThailand Institute of Nuclear Technology (Public Organization) เรียกโดยย่อว่า TINT มีอำนาจและหน้าที่โดยสรุปดังนี้(๑)วิจัยเกี่ยวกับวิทยาศาสตร์และเทคโนโลยีนิวเคลียร์ และการประยุกต์ใช้(๒)ให้บริการเทคโนโลยีนิวเคลียร์ และผลิตผลิตภัณฑ์ไอโซโทปรังสี(๓)ให้บริการทางวิชาการ ส่งเสริม สนับสนุนและถ่ายทอดเทคโนโลยีทางด้านวิทยาศาสตร์นิวเคลียร์ ตลอดจนการฝึกอบรมและพัฒนาบุคลากรด้านการใช้ประโยชน์จากเทคโนโลยีนิวเคลียร์(๔)วิจัยการใช้ประโยชน์จากพลังงานปรมาณู และสาขาอื่นที่เกี่ยวข้องตลอดจนด้านความปลอดภัยนิวเคลียร์ การตรวจวัดปริมาณรังสีในสิ่งแวดล้อมและการป้องกันอันตรายจากรังสีข้อ๒ สถาบันเทคโนโลยีนิวเคลียร์แห่งชาติ(องค์การมหาชน) มีโครงสร้างและจัดแบ่งส่วนงานภายในดังนี้(๑)สายงานวิชาการ ได้แก่ กลุ่มวิจัยและพัฒนานิวเคลียร์(๒)สายงานบริหาร ประกอบด้วย๒.๑)กลุ่มบริหารจัดการ๒.๒)กลุ่มพัฒนาธุรกิจนิวเคลียร์๒.๓)หน่วยขึ้นตรงต่อรองผู้อำนวยการด้านบริหาร ตามที่ผู้อำนวยการกำหนด(๓)สายงานบริการ ประกอบด้วย๓.๑)ศูนย์เครื่องปฏิกรณ์๓.๒)ศูนย์จัดการกากกัมมันตรังสี๓.๓)ศูนย์บริการเทคโนโลยีนิวเคลียร์๓.๔)ศูนย์ฉายรังสี๓.๕)ศูนย์ฉายรังสีอัญมณี๓.๖)ศูนย์ไอโซโทปรังสี๓.๗)หน่วยขึ้นตรงต่อรองผู้อำนวยการด้านบริการ ตามที่ผู้อำนวยการกำหนด(๔)หน่วยขึ้นตรงต่อผู้อำนวยการ ประกอบด้วย๔.๑)หน่วยความปลอดภัย๔.๒)หน่วยประกันคุณภาพ(๕)หน่วยตรวจสอบภายในข้อ๓ อำนาจหน้าที่ที่สำคัญของแต่ละส่วนงานในสถาบันเทคโนโลยีนิวเคลียร์แห่งชาติ(องค์การมหาชน) โดยสรุปดังต่อไปนี้(๓.๑)สายงานวิชาการมีหน้าที่และความรับผิดชอบ ด้านวิจัยและพัฒนานิวเคลียร์โดยกลุ่มวิจัยและพัฒนานิวเคลียร์ มีหน้าที่และความรับผิดชอบด้านการวิจัยและพัฒนาและการประยุกต์ใช้เกี่ยวกับวิทยาศาสตร์และเทคโนโลยีนิวเคลียร์รวมทั้งวิจัยการใช้ประโยชน์จากพลังงานปรมาณูและสาขาอื่นที่เกี่ยวข้อง(๓.๒)สายงานบริหาร มีหน้าที่และความรับผิดชอบด้านการบริหารจัดการ การจัดการองค์ความรู้เทคโนโลยีสารสนเทศ นโยบายและแผนพัฒนาระบบงาน สื่อสารองค์การ งานมวลชนสัมพันธ์ที่เกี่ยวข้องกับการดำเนินงานของสถาบันโดยส่วนงานในสายงานบริหาร มีหน้าที่และความรับผิดชอบ ดังต่อไปนี้(๓.๒.๑)กลุ่มบริหารจัดการ มีหน้าที่และความรับผิดชอบด้านการอำนวยการ การจัดประชุมคณะกรรมการการจัดประชุมและเป็นเลขานุการที่ประชุมผู้บริหารของสถาบัน ตลอดจนงานสารบรรณงานธุรการ งานเลขานุการผู้บริหาร งานอาคารสถานที่และยานพาหนะ รวมทั้งงานกฎหมายงานบริหารบุคคล และสวัสดิการของผู้ปฏิบัติงาน งานวิเทศสัมพันธ์ งานการเงินการบัญชี การคลังและการพัสดุ(๓.๒.๒)กลุ่มพัฒนาธุรกิจนิวเคลียร์ มีหน้าที่และความรับผิดชอบด้านการบริหารจัดการ การตลาดการขายผลิตภัณฑ์และบริการของสถาบันการบริหารจัดการการเงินและการลงทุนในสินทรัพย์ปลอดภาระผูกพันของสถาบัน ตลอดจนการประสานงานและอำนวยความสะดวกให้กับผู้รับบริการการพัฒนาระบบลูกค้าสัมพันธ์และการประสานงานการพัฒนางานวิจัยหรืองานบริการรูปแบบใหม่ของสถาบันสู่เชิงพาณิชย์รวมทั้งการบริหารจัดการโครงการพิเศษของสถาบัน(๓.๒.๓)หน่วยขึ้นตรงต่อรองผู้อำนวยการด้านบริหาร มีหน้าที่และความรับผิดชอบในการจัดการองค์ความรู้การจัดการเทคโนโลยีสารสนเทศ การจัดทำนโยบายและแผนการพัฒนาระบบงานการสื่อสารองค์การที่เกี่ยวข้องกับการดำเนินงานของสถาบัน(๓.๓)สายงานบริการมีหน้าที่ความรับผิดชอบด้านการบริหารจัดการเครื่องปฏิกรณ์ การจัดการกากกัมมันตรังสีการบริการเทคโนโลยีนิวเคลียร์ การบริการฉายรังสี การบริการฉายรังสี อัญมณีการผลิตและบริการสารไอโซโทปรังสี และการบริการวิชาการ โดยส่วนงานในสายงานบริการมีหน้าที่และความรับผิดชอบดังต่อไปนี้(๓.๓.๑)ศูนย์เครื่องปฏิกรณ์มีหน้าที่และความรับผิดชอบด้านการบริหารจัดการเครื่องปฏิกรณ์ปรมาณูวิจัย(Research Reactor) เพื่อสนับสนุนการใช้ประโยชน์จากเครื่องปฏิกรณ์ปรมาณูวิจัย(Research Reactor) งานวิศวกรรมนิวเคลียร์เพื่อสนับสนุนการปฏิบัติงานวิจัยและพัฒนารวมทั้งการให้บริการทางด้านเทคโนโลยี และการพัฒนา สร้างประกอบ จำหน่าย และซ่อมเครื่องสำรวจรังสี(Portable Radiation Survey Meter)(๓.๓.๒)ศูนย์จัดการกากกัมมันตรังสี มีหน้าที่และความรับผิดชอบด้านการให้บริการจัดการกากกัมมันตรังสีการขนส่งกากกัมมันตรังสี การรื้อถอนกากต้นกำเนิดรังสีชนิดปิดผนึก การวิเคราะห์กัมมันตภาพรังสีในน้ำทิ้งการตรวจวัดและขจัดการปนเปื้อนสารกัมมันตรังสีบนพื้นผิว ตลอดจนการปฏิบัติการและพัฒนาระบบปฏิบัติการและการประกันคุณภาพการจัดการกากกัมมันตรังสีการถ่ายทอดเทคโนโลยีด้านการจัดการกากกัมมันตรังสีรวมทั้งการสนับสนุนงานวิจัยและร่วมปฏิบัติงานโครงการต่าง ๆ(๓.๓.๓)ศูนย์บริการเทคโนโลยีนิวเคลียร์ มีหน้าที่และความรับผิดชอบในด้านการให้บริการทางเทคโนโลยีนิวเคลียร์เกี่ยวกับการตรวจวิเคราะห์หอกลั่น การตรวจสอบโดยไม่ทำลายการตรวจวิเคราะห์ธาตุตลอดจนการตรวจวัด ประเมินและออกใบรับรองด้านความปลอดภัยทางรังสีของหีบห่อบรรจุวัสดุกัมมันตรังสี อุปกรณ์ถ่ายภาพด้วยรังสีสินค้าส่งออก สินค้านำเข้า และอาหารภายในประเทศ รวมทั้งการตรวจประเมินปริมาณรังสีประจำตัวบุคคลการสอบเทียบเครื่องสำรวจรังสีและงานอื่นที่เกี่ยวข้อง(๓.๓.๔)ศูนย์ฉายรังสีมีหน้าที่และความรับผิดชอบด้านการให้บริการฉายรังสีผลิตภัณฑ์ตามวัตถุประสงค์ของผู้รับบริการเพื่อการยับยั้งการงอกระหว่างการเก็บรักษา การควบคุมแพร่พันธุ์ของแมลงการลดปริมาณจุลินทรีย์และจุลินทรีย์ที่ทำให้เกิดโรคในอาหาร เครื่องสำอางหรือการปรับปรุงคุณภาพอาหาร การทำให้ปราศจากเชื้อในเครื่องมือแพทย์รวมทั้งการเผยแพร่เทคโนโลยีการฉายรังสี และการพัฒนาเทคนิคและผลิตภัณฑ์ฉายรังสีตลอดจนการให้บริการตรวจวิเคราะห์เชื้อจุลินทรีย์ในอาหารเครื่องเทศ สมุนไพรและเครื่องสำอาง(๓.๓.๕)ศูนย์ฉายรังสีอัญมณีมีหน้าที่และความรับผิดชอบด้านการให้บริการฉายรังสีอัญมณีตามวัตถุประสงค์ของผู้รับบริการด้วยรังสีแกมมารังสีอิเล็กตรอน และรังสีนิวตรอนการปรับปรุงสีของอัญมณีการบริการตรวจวัดกัมมันตภาพรังสีในอัญมณีที่ผ่านการฉายรังสีตลอดจนการเผยแพร่เทคโนโลยีการฉายรังสี อัญมณีด้วยรังสีแกมมา รังสีอิเล็กตรอนพัฒนาเทคนิคและผลิตภัณฑ์ฉายรังสี รวมทั้งการฉายรังสีผลิตภัณฑ์เพื่อการทดลองหรือสนับสนุนงานวิจัย(๓.๓.๖)ศูนย์ไอโซโทปรังสีมีหน้าที่และความรับผิดชอบด้านการผลิตและให้บริการสารไอโซโทปรังสีเภสัชภัณฑ์รังสีหรือสารเภสัชรังสี และผลิตภัณฑ์ที่เกี่ยวข้องสำหรับงานด้านการแพทย์เกษตรกรรม อุตสาหกรรม การพัฒนาเทคโนโลยีการผลิต และผลิตภัณฑ์ไอโซโทปรังสี รวมทั้งการเผยแพร่ถ่ายทอดเทคโนโลยีและวิชาการในส่วนที่เกี่ยวข้อง(๓.๓.๗)หน่วยขึ้นตรงต่อรองผู้อำนวยการด้านบริการ มีหน้าที่และความรับผิดชอบในด้านการบริการวิชาการการพัฒนาบุคลากรนิวเคลียร์ การถ่ายทอดองค์ความรู้ด้านวิทยาศาสตร์นิวเคลียร์เทคโนโลยีนิวเคลียร์ และเทคโนโลยีอื่นที่เกี่ยวข้อง สู่การใช้ประโยชน์ข้อ๔ สถานที่ติดต่อเพื่อขอรับข้อมูลข่าวสารของสถาบันเทคโนโลยีนิวเคลียร์แห่งชาติ(องค์การมหาชน) ติดต่อได้ที่ศูนย์ข้อมูลข่าวสารของราชการ อาคาร ๑ ชั้น ๑สำนักงานใหญ่ สถาบันเทคโนโลยีนิวเคลียร์แห่งชาติ(องค์การมหาชน) เลขที่ ๙/๙ หมู่ที่ ๗ ตำบลทรายมูล อำเภอองครักษ์ จังหวัดนครนายก๒๖๑๒๐ โทรศัพท์ ๐๒ ๔๐๑ ๙๘๘๙ ต่อ ๑๐๐๐ โทรสาร ๐๓๗ ๓๙๒ ๙๑๓ประกาศ ณ วันที่ ๑๙มกราคม พ.ศ. ๒๕๖๐พรเทพ นิศามณีพงษ์ผู้อำนวยการสถาบันเทคโนโลยีนิวเคลียร์แห่งชาติพิมพ์มาดา/ปริยานุช/จัดทำ๒๘ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๕ ง/หน้า ๓๐๗/๒๓ กุมภาพันธ์ ๒๕๖๐